Hongkong politsiyasi shaharni namoyishchilardan tozalamoqda

Hongkong politsiyasi shaharning bir nechta rayonlaridagi namoyishchilarni tarqatish uchun ko‘zdan yosh oqizuvchi gaz va rezina to‘qmoqlardan foydalanmoqda, deb xabar berdi mahalliy televideniye. 
Politsiya va prodemokratik faollar o‘rtasidagi to‘qnashuvlar shaharning uzoq Von Tay Sin rayonida ham kuzatilmoqda.
Shanba oqshomida o‘n minglab hukumatga qarshi kayfiyatdagi namoyishchilar navbatdagi norozilik namoyishiga chiqdi. Ular Koulun rayonidagi qator asosiy ko‘chalarda transport harakatini to‘xtatib qo‘yishdi. Namoyishchilar avvaliga Mongkok rayonida to‘planishdi, so‘ngra turli tomonlarga tarqalib ketishdi.
Namoyishchilarning bir qismi politsiya uchastkalarini egallashga urindi.
Navbatdagi namoyishlar yakshanba va dushanba kunlariga mo‘ljallangan.